হয় সাঁতার কাটতে হত, নাহলে ডুবে মরা— বাড়ি থেকে বেরিয়ে আসার পর এই দু’টোই পথ খোলা ছিল কঙ্গনা রানাওয়াতের কাছে। সে খান থেকে বেশ কষ্ট করেই নিজের কেরিয়ার গড়ে তুলেছেন কঙ্গনা রানাওয়াত। সম্প্রতি সাংবাদিকদের সঙ্গে তাঁর সেই কঠিন লড়াইয়ের কথা শেয়ার করেছেন কঙ্গনা। ইরফান খানের সঙ্গে জুটি বেঁধে ‘দো আনোখে সিতারোঁ কে দস্তা’ নামের একটি ছবিতে অভিনয় করছেন নায়িকা। তারই সাংবাদিক সম্মেলনে এসে কঙ্গনা বলেছেন, ‘‘বাড়ির বাইরে না আছে মায়ের আদর, না আছে বাবার স্নেহ। কঠিন দুনিয়ায় নিজে সাঁতার কেটে বেঁচে থাকতে হয়েছে আমাকে।’’ পাশাপাশি ইরফানও জানিয়েছেন তাঁর কেরিয়ায় শুরুর কাহিনি। তাঁর কথায়, ‘‘অভিনয় শেখার পর আমি ছোটপর্দা দিয়ে কাজ শুরু করি। তবে এ জার্নির কোনও শেষ নেই।’’ এমনকী অভিনয়কেই যে পেশা হিসেবে নেবেন তা আগে ভাবেননি ইরফান।